Diari Oficial de la Generalitat Valenciana


Sumari del DOGV 6894, del 02-11-2012 (2012/9818)

Notificació a la titularitat de l'agència de viatges amb número d'inscripció CV-Mm1323-V, de la Resolució de 10 de setembre de 2012, de cancel·lació de la inscripció i baixa en el Registre.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9818


Organisme emissor
:   Conselleria de Turisme, Cultura i Esport

Tipus de document
:   Anunci

Notificació a la titularitat de l'agència de viatges amb número d'inscripció CV-Mm1323-V, de la Resolució de 10 de setembre de 2012, de cancel·lació de la inscripció i baixa en el Registre. [2012/9818]  
Per no haver sigut possible notificar, de manera personal i directa a Asunción Olmos Ruiz, 536231967E, SLNE, la resolució de cancel·lació i baixa en el Registre General d'Empreses, Establiments i Professions Turístiques de l'agència de viatges Blau Viatges, es publica en el Diari Oficial de la Comunitat Valenciana als efectes del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció feta per la Llei 4/1999, de 13 de gener, i se li concedix un nou termini d'un mes.  
  
València, 15 d'octubre de 2012.- La cap del Servici d'Ordenació i Inspecció d'Empreses Turístiques: Carmen Martínez Aznar.  
  
«Assumpte: cancel·lació de la inscripció i baixa en el Registre General d'Empreses, Establiments i Professions Turístiques.  
Amb data 15 d'abril de 2010, esta Administració turística va classificar i inscriure en el Registre General d'Empreses, Establiments i Professions Turístiques de la Comunitat Valenciana, amb número d'inscripció CV-Mm1323-V, l'oficina principal de l'agència de viatges Blau Viatges, situada a València, carrer Vicente Puchol, número 14, la titular de la qual és Asunción Olmos Ruiz, 788943998M, SLNE (CIF L29653354).  
Per mitjà de la publicació en el Diari Oficial de la Comunitat Valenciana de data 30 de juliol de 2012, es notifica que l'entitat Axa Seguros Generales, SA, d'Assegurances i Reassegurances, havia comunicat a esta Administració turística que havia anul·lat la pòlissa d'assegurança de caució 64699555, prestada per esta companyia a favor d'Asunción Olmos Ruiz, 015545759K, SLNE, com a titular de l'agència de viatges Blau Viatges. Esta fiança es correspon amb la que tota agència ha de mantindre en permanent vigència, segons disposa l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana.  
  
En la mateixa notificació se li concedia termini perquè presentara davant d'esta Administració la carta de pagament original, justificativa del depòsit d'una nova fiança davant del servici territorial d'Economia i Hisenda corresponent, advertint-li que si no ho feia, d'acord amb el mencionat Decret 20/1997, era causa de cancel·lació de la inscripció i baixa en el Registre General d'Empreses Establiments i Professions Turístiques.  
Transcorregut el termini atorgat sense que la titularitat de l'agència de viatges haja aportat cap documentació respecte d'això, i en virtut de les competències conferides per l'article 9.2.i del Decret 209/2004, del Consell, pel qual s'aprova el Reglament de l'Agència Valenciana de Turisme, i l'article 8 del Decret 100/2011, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, resolc:  
Cancel·lar la inscripció de l'agència de viatges Blau Viatges, amb número d'inscripció CV-Mm1323-V, situada a València, carrer Vicente Puchol, número 14, la titular de la qual és Asunción Olmos Ruiz, 687179952H, SLNE, que es dóna de baixa en el Registre General d'Empreses, Establiments i Professions Turístiques de la Comunitat Valenciana.  
D'acord amb l'article 10 del Decret 20/1997, la cancel·lació de la inscripció en el Registre d'una agència de viatges implica el cessament de la seua activitat i la dels seus establiments.  
Així mateix, l'article 14.5 del Decret 20/1997 establix que la fiança depositada en el seu dia no podrà ser cancel·lada fins després de transcorregut un any des que la present resolució siga ferma.  
Basant-se en el que disposa l'article 15.4 de la Llei 3/1998, de la Generalitat, de Turisme de la Comunitat Valenciana, no podrà presentar-se una nova comunicació prèvia o declaració responsable d'inici d'activitat fins que no hagen transcorregut tres mesos des de la notificació de la present resolució, cas en què haurà d'anar acompanyada de la documentació que acredite el compliment dels requisits establits en la normativa vigent.  
De conformitat amb el que establixen els articles 52 i 53 de la Llei 3/1998, constituïx una infracció administrativa molt greu l'exercici de l'activitat sense haver comunicat l'inici de la manera legalment determinada o sense l'habilitació preceptiva per a fer-ho, i pot ser sancionat d'acord amb els articles esmentats, sense perjuí de les responsabilitats penals i civils que se'n deriven.  
Contra esta resolució, que no posa fi a la via administrativa, es podrà interposar un recurs d'alçada davant del secretari autonòmic de Turisme, Cultura i Esport, dins del termini d'un mes, comptat des de l'endemà de ser notificada, d'acord amb el que establixen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.   
  
  
València, 10 de setembre de 2012.- El director general de Turisme: Sebastián Fernández Miralles».